Арестуваха бивш служител на МВР, приближен до Божков - Байрак\nПроверяват се и документи в офис на охранителна фирма. Задържани за разпити са приближени на Васил Божков. По информация на NOVA, сред тях е и началникът на охраната на бизнесмена, който от месеци е в Дубай.\nАкцията в София се проведе на два адреса. В столичния квартал „Симеоново” обект на акцията е къща. В нея е задържан бивш служител на МВР, приближен до укриващия се в Дубай Васил Божков, научи NOVA. По наша информация арестуваният е Славчо Марков, който преди е работил в Централната служба за борба с организираната престъпност (ЦСБОП). Той е държал връзките на Божков със структурите в МВР, отговарял е и за охраната му, научи NOVA.\nМеждувременно по същото разследване, претърсвания има и на улица „Черковна” в София. По-рано през деня там имаше представители на жандармерията и прокуратурата. Минути преди 12 в сградата влязоха двама от служителите на специализираните полицейски сили. По неофициална информация в сградата има един офис на охранителна фирма и жилищни апартаменти. Живущите в района разказаха, че са видели полиция да водят мъж с белезници.\nПо неофициална информация на NOVA акцията има връзка между проследяването и заснeмането на един от наблюдаващите прокурори по разследванията срещу Божков. Преди седмица бизнесменът с 18 обвинения публикува снимки на прокурор Ангел Кънев, направени пред сградата на НАП в София.\nПри претърсванията и арестите в Сандански са задържани двама. По неофициална информация единият от тях е част от оперативното ръководство на охраната на Божков, а другият – познат на бизнесмена.\nКолко са общо задържаните на трите адреса, ще стане ясно по-късно през деня.\nПитаме: Крие ли МВР информация за убийците на Любомир Николов?


Два трилъра от Джеймс Патерсън (промопакет)\nКод на продукта: 418819\nЕдин от най-знаковите романи на майстора на трилъра Детективът психолог Алекс Крос залавя известен убиец и се превръща в медийна звезда. Той се заклева повече да не преследва извратени психопати, но няма друг избор, когато племенницата му Наоми изчезва безследно. Местната полиция смята, че красивата студентка по право е поредната жертва на сериен убиец, който нарича себе си Казанова. Той отвлича, изнасилва и убива красиви млади жени в американския Юг. Казанова изглежда неоткриваем – внимателен е, не допуска грешки и не оставя следи. Още един брутален убиец, известен като Галантния посетител, върлува в Лос Анджелис. Но дали двамата се съревновават, или действат съвместно? Казанова отвлича стажант-лекарката Кейт от дома й и я превръща в поредния трофей в колекцията си. Борбената млада жена обаче успява да избяга и става партньор на детектива. Единствено Алекс Крос е способен да разбере подбудите на двете чудовища в човешки образ. Но дали разполага с достатъчно време, за да разкрие истинската им самоличност и да спаси Наоми?


Що е онлайн свалка и има ли почва (межд)У нас? - Авторите - Edna.bg\nОнлайн свалката е като кислород за огъня. Дава му сила, цвят и живот! Онлайн свалката няма статут. От една страна не е забранена, от друга е 24/7 на разположение. За всеки от нас е различна. На едни дава криле, за други разпалва онази приятна възбуда, която действа освежаващо на самочувствието.\nДори тогава искрата на страстта може да пламне с нова сила. Казват - нямало по-добър секс от този, след качествен скандал.\nОнлайн свалката може да те провокира да се погрижиш за себе си. Замечтан в химерна среща, да започнеш да тренираш/ парфюмираш/ епилираш. Това пък да обърне вниманието на партньора към новото ти "аз". Стига да не предизвика обратния ефект и да индикира промяната с обратен на положителния знак.\nВидно е, че не използвам род, и умишлено наричам "виновника" Партньора. Независимо дали е мъжът или жената в двойката – може да е всеки. Възможно е, занимавайки всичките си приятели с този проблем, някой да ви зашлеви с критика от типа: "Ми така де, като не му/ѝ обръщаш внимание, така става."\nВ междуличностния аспект на онлайн свалката остава горчилката за партньора. Започват първите симптоми на настинка във взаимоотношенията и отчуждението, което причинява ръжда върху крехката повърхност на любовта. Или може би причината е далеч по-прозаична, прагматична и не толкова емоционална.


От 12 май започват тазгодишните прояви за "Празника на Розата" в Казанлък – Knews.Bg\nОт 12 май започват тазгодишните прояви за “Празника на Розата” в Казанлък\nОт 12 май започват дните на „Приятелство с розите”\nОчакват се десетки туристи от Япония и други страни\nЩе бъде представено и наследството на Долината на тракийските царе\nТрадиционният ритуал на розобер, демонстрации на производството на розово масло, търговски изложения, концерти, изложби и коронясване на Царица Роза са включени в програмата на Казанлък по случай празника на града и общината, съобщиха от местната администрация. Тържествата ще са на 3, 4 и 5 юни.\nТе ще започнат с изложение на квалитетни вина – розе, произведени в изби от страната. Най-добрите винари ще бъдат отличени с наградата „Златен киликс” във формата на античния съд за Дионисиевия еликсир. Наследството на Долината на розите ще бъде представено с демонстрация на розоварене. Традиционно голям интерес се очаква към базара на парфюми и продукти с рози, както и към атрактивното дефиле с участието на красивите девойки от Казанлък. Адреналинът ще вдигнат състезанието по колоездене за купата на община Казанлък, зрелищен мото-събор и националния открит турнир по спортни танци, казаха още от общината.\nПразниците от много години привличат наши и чужди гости заради интереса към производството на маслодайна роза и извличането на масло. По тази причина празникът на града ще бъде предшестван от интересни събития, които ще започнат още на 12 май. Сред тях са 54-ия конкурс-спектакъл за избор на Царица Роза, изложбата на унгарския фотограф Бахгет Искандел „Магията на розата”, модният пърформанс-изложба на доц. д-р Мариела Гемишева. Отново ще има и много японски туристи, които в родината си честват 2 юни като Ден на розата заради казанлъшкото розово масло.\nТагове: 12 май2022Казанлъкновини казанлъкпразник на Розата\nЗадържаха 21-годишен казанлъчанин в Севлиево! Употребил наркотици и седнал зад волана\nУченическите спортни игри в Казанлък се завърнаха\nЗадигнаха вино и ракия от имот в Казанлък


Истината за болките в гърба - Списание Бела\nБолките в гърба са познати на повече от 80% от населението. За да се избавят от тях, някои прибягват до домашно приготвени илачи, други с месеци се тъпчат с хапчета, а трети лягат под ножа на хирурга. Но последното невинаги е наложително.\nПопитахме д-р Николай ТИВЧЕВ, консултант на сп. „Бела“, как да се предпазите от погрешни диагнози и да намерите правилното за вас лечение.\nКой специалист за какво да търсите\nИзключително важно е да се постави правилна диагноза. В случай че лекарят неправилно е определил причините и източника на болка, операцията на гръбначния стълб може да се окаже безполезна!\nВ резултат на това след операция пациентът не се чувства облекчен и е принуден след известно време да направи повторна. Пациентът трябва да запомни, че щом се появят болки в гърба, е необходимо да се консултира с терапевт или невролог. Ако болката не отмине в продължение на два месеца (това е срокът, показателен за ефективността на лечението) и особено ако се усилва, трябва да потърсите помощ от ортопед или неврохирург.\nНевинаги е нужно да се търси лекар веднага след поява на първите болкови симптоми, защото много често болката отшумява и изчезва от само себе си.\nНо ако тя продължи да ви мъчи, непременно се обърнете към специалист.\nМоментът за посещение при лекар е, когато болката е най-силна. Пациентът не трябва да се опитва да я потиска с обезболяващи медикаменти преди прегледа.\nАко го направи, променя характера на болката и затруднява поставянето на правилна диагноза.\nВ помощ на правилното диагностициране\nПърво се прави магнитно-резонансна томография (МРТ). Освен на МРТ можете да разчитате и на компютърна томография (КТ). МРТ е за предпочитане – тя най-добре „вижда“ меките тъкани. Тези изследвания не са евтини, но всъщност ви спестяват време и пари.\nРентгенът е ефективен само ако трябва да се потвърдят наличие или отсъствие на фрактура или деформация на костите. (Важно условие е рентгеновият апарат да е от ново поколение. В случай че апаратът е стар или се работи ни него с некачествени плаки и реактиви, е възможно лекарят да постави погрешна диагноза.)\nПървият алармиращ сигнал\nза проблеми в гръбнака е болката. Тя може да се появи внезапно и постепенно да започне да се усилва. Може да е придружена и от други симптоми, като изтръпване, загуба на чувствителност или загуба на мускулна сила в крайниците, което вече е притеснително и изисква незабавно внимание от страна на лекар.\nРазлични състояния могат да причинят болки в гръбнака: като се започне от най-баналното – мускулно пренапрежение, мускулен спазъм, мине се през начален стадий на дископатия и се стигне до тежки състояния, свързани със счупвания на прешлени (понякога дори и спонтанни в резултат на остеопороза). Все по-често наблюдаваме и костни метастази в резултат на злокачествени заболявания, които също могат да се проявят с една тежка мъчителна болка в областта на гръбнака, при това без добро повлияване от страна на обезболяващи медикаменти.\nИма и някои състояния, свързани с разместване на прешлените един спрямо друг (нарича се спондилолистеза), които също застрашават здравето на пациента.\nдва типа болка при гръбначни проблеми\nЛокална (в областта на гръбнака) и ирадиираща (която се движи по хода на нервите, излизащи от съответната зона). Когато болката започва от задната част на таза, минава от външната страна на бедрото и подбедрицата (там, където минава и нервът), се говори за ишиас. Независимо че тези пациенти усещат болка в крака, причината за болката е в гръбначния стълб.\nТози пример показва колко важни за поставянето на правилната диагноза са правилното описание на характера на болката и мястото, където тя се е появила. Освен това някои гръбначни проблеми имат сходни симптоми с проблемите, свързани с тазобедрените стави.\nМного често пациентите се лекуват за коксартроза, а причината за болката е дископатия. Съответно и немалък брой пациенти се лекува от дископатия при заболяване в тазобедрените стави.\nЗатова поставянето на диагнозата изисква интердисциплинарен подход, т.е.\nколаборация между лекари\nс различни специалности. Лекарите, които се занимават с болки в гръбнака, са с различни специалности, като кинезитерапевти, ортопеди, невролози, неврохирурзи, ревматолози, т. е. една голяма група медици, които работят в сходна сфера. И те трябва да мислят глобално, а не само в сферата на тясната си специалност. Според мен компетентността и познанията на нашите лекари през последните години са се повишили многократно. Ние се стремим да разширим зоната, в която можем да помогнем на нашите пациенти.\nНезависимо че съм ортопед, аз мисля и за неврохирургични причини, породили дадени симптоми. Колегите ми неврохирурзи пък търсят консултация и с ортопед, когато поставят диагноза.\nКакво да направим, когато се появят първите болки в гърба? Най-често те се дължат или на неправилна стойка, или на преумора на гръбначната мускулатура. Затова първо пациентът трябва да промени позата на работното си място, да даде временен покой на мускулатурата. На този етап могат да помогнат масаж, сауна и други релаксиращи процедури.\nАко болката не стихне и особено ако промени характера и интензивността си (усили се), тогава непременно трябва да се отиде на лекар.\nДве са най-честите причини за гръбначни увреждания. Първата – продължителната неправилна поза на горната част на тялото, свързана с професията на пациента. Тя води до свръхнапрежение в мускулатурата около гръбнака, която, естествено, реагира с болка. Втората – моментното пренапрежение, свързано с вдигане на тежки предмети, усукване на гръбнака или извършване на движение, несъответстващо на възможностите на гръбначния стълб. Надеждният профилактичен метод тук е тренирането на гръбначната мускулатура с физически упражнения, но правилно дозирани и разумно изпълнявани. Те трябва да бъдат съобразени с възрастта и с физическото състояние на изпълняващия ги. Ако употребим думата „спорт“, профилактични в случая са само спортовете, които натоварват равномерно цялото тяло – плуване, тенис, ски, сърф. При тях напрежението е разпределено равномерно върху различни зони на тялото, включително и върху гръбнака.\nАлтернативната медицина, китайските методи на лечение, а също и мануалната терапия в някои случаи също биха могли да бъдат от помощ.\nМануалната терапия при пациенти с гръбначни проблеми трябва да се изпълнява изключително прецизно. Защото някои състояния, като дископатия, дискова херния (особено в шийния отдел на гръбнака), могат значително да се усложнят от прилагането ú.\nМануалната терапия трябва да се извършва от лекари физиотерапевти, и то след като се направят необходимите предварителни изследвания и се изясни причината за оплакванията на пациента.\nНе лягайте веднага под ножа\nВ отчаяния си стремеж да се избавят от болката някои хора си спестяват продължителните процедури и бързо преминават към радикални мерки. Разбира се, понякога това е необходимо – например при угроза от парализа и др., но тези случаи са изключителни редки.\nОперативното лечение е последната стъпка в една дълга процедура, свързана с повлияване на оплакванията на пациента.\nЛечението трябва да започне с една адекватна и точна диагноза. (В областта на гръбнака това невинаги е много лесно поради многообразието на симптомите, които се наблюдават.) Последвано от съчетание на медикаментозна терапия, физиотерапия, промяна на стереотипите на поведение през работно и през свободното време, укрепване на мускулатурата със спорт и целенасочени упражнения. Някои\nкоито могат да се прилагат през периода от време между оперативното и неоперативното лечение, са например коблация при дискови хернии. Метод, който набира все по-голяма популярност, особено при млади пациенти. Той се прилага и в България – в няколко центъра, включително и при нас, в „Пирогов“. Минава се и през миниинвазивните хирургични методи, при които през изключително малък разрез с помощта на микроскоп може да се извърши хирургична дейност, която преди време е изисквала много по-големи разрези със съответните рискове от увреждане и дълъг възстановителен период. И, разбира се, последният етап са хирургичните намеси, свързани с освобождаване на притискане в областта на гръбнака, с фиксиране на прешлените един спрямо друг, т. нар. вертебродеза, която се налага в по-тежките случаи на гръбначни заболявания.\nе сред най-бързо развиващите се сфери в областта на ортопедията и неврохирургията. Непрекъснато се откриват нови методи на лечение в посока към минимален травматизъм – дори да се налага оперативна намеса, то тя е свързана с минимално разрушаване на тъкани. Например методът коблация в много случаи е ефективна алтернатива на операцията. Прилагаме го при млади пациенти или при спортисти. Тоест при хора, при които една класическа оперативна намеса ще доведе до трайни лоши последици и до ограничаване на физическата активност. При този метод в диска под рентгенов контрол се вкарва игла – един обикновен електрод. На върха му се образува плазма поле, което разрушава участък от прешленния диск и по този начин намалява налягането и съответно „прибира“ дискови хернии, когато те не са прекалено големи.\nВинаги изисквайте поне две лекарски мнения. Ако един лекар ви препоръча операция, за да получите обективна и достоверна картина на състоянието си, се консултирайте с различни специалисти в различни медицински центрове. Имайте предвид, че лекарите са длъжни да ви представят всички резултати от изследвания, направени до момента.\n► Започнете от нулата. Не разказвайте на втория лекар за препоръките на първия.\n► Потърсете мнение на лекар с друга специалност. Освен с терапевт се консултирайте с ортопед и неврохирург.\n► Не се доверявайте на интернет. Стойте настрани от онлайн консултациите. Без личен преглед е невъзможно да ви се постави правилна диагноза.\nПотърсете и трето мнение.Ако вторият лекар предлага лечение, съвършено различно от това, което е предложил първият, тогава прегледът при трети лекар ще ви помогне да вземете решение.\n►Анестезиращи средства Смята се, че те внасят „умерено“ облекчение.\n► УпражненияВашата цел е да научите мускулите на гърба да работят. Това силно ще облекчи живота ви, тъй като подобни упражнения водят до намаляване на мускулните спазми и напрежение. Но не се престаравайте. Ако усещате болка по време на упражненията, по-добре не ги правете. Консултирайте се със специалист по лечебна физкултура, който да ви предложи комплекс от ефективни и безопасни упражнения за вашия случай.\n► Мануална терапияТя е почти толкова ефективна, колкото и физиотерапията, но трябва да се прави от вещо лице.\n► Епидурално обезболяване Много раждали жени познават ефекта на епидуралната анестезия. Инжекциите, облекчаващи болката в гърба, обикновено се състоят от анестетик и стероиди за снемане на възпалението. Инжекциите с епидурален анестетик не лекуват проблема с гръбначния стълб, но те ще ви дадат временно облекчение, което обикновено трае не повече от три месеца.\n►Аналгетиците не трябва да се приемат безконтролно. Пък и към тях организмът развива резистентност (свиква с тях и не му действат).\n► Борба с депресиятаДоказано е, че продължителната депресия може да усили болките в гърба.\nПрез първите 48 часа\nСлучайно с непремерено движение сте си разтегнали гърба. Резултатът е болка, която може да бъде ужасна. Но ако имате късмет, може да отмине бързо. Предлагаме ви няколко „домашни“ метода, с помощта на които можете да снемете неприятното усещане.\n► С мазанеНе се препоръчва самостоятелно да си „назначавате“ сгряващи или охлаждащи компреси. Това може да предизвика влошаване на състоянието. Най-добре намажете мястото с някакъв анестетик – крем или гел. Втрийте го с леки масажни движения, за да попие добре.\n► Легнете в правилна поза. Може по гръб, със сгънати колене.Възглавницата трябва да е ниска, за да дадете на гърба възможност да се отпусне. Или легнете на една страна, като поставите една възглавница под главата си и друга – между коленете. Режимът „на легло“ е препоръчителен само през първите 48 часа от появата на болката. След това си трябва движение.\nАко лекарят препоръчва операция\nИма 4 въпроса, които сте длъжни да му зададете, когато той спомене думата „операция“. Изисквайте аргументирани отговори.\n1.Уверен ли сте, че операцията е единственият начин на лечение в моя случай?\n2. Какво ще стане, ако изчакам?\n3. Какво още може да се направи?\nАко лекарят отрича възможни усложнения или не говори за това, какви проблеми могат да възникнат по-късно, бягайте при друг специалист.


Си Цзинпин: Целта на "Един пояс, един път" е нова платформа за международна търговия - 24chasa.bg\n26.04.2019 09:30; 24 часа онлайн\nКитайският президент Си Цзинпин на откриването на втория форум за международно сътрудничество "Един пояс, един път" СНИМКА: Ройтерс\nЦелта на инициативата "Един пояс, един път" е взаимоизгодно сътрудничество между страните и изграждане на нова платформа за международна търговия, както и създаването на възможности за развитие на Китай, подчерта китайският президент Си Цзинпин в реч на откриването на втория форум за международно сътрудничество "Един пояс, един път" за разширяване на международните търговски връзки, предаде Ройтерс.\nСледващата стъпка във възстановяването на стария Път на коприната е да се насочи инициативата към развитие с акцент на зелената инфраструктура и финансите, подчерта китайският президент, информира БТА.\nПопуляризираната от Си инициатива предизвиква спорове, като някои страни партньорки се оплакват от високата цена на проектите. Китай неведнъж е казвал, че няма да се опитва да обвързва никоя страна с дългове и има само добри намерения. Според западни правителства "Един пояс, един път" е начин за разпространяване на китайското влияние в чужбина, като се натоварят бедни страни с непосилни дългове.\n"Всичко трябва да бъде извършено по напълно прозрачен начин и да проявяваме нулева толерантност към корупцията", подчерта Си Цзинпин пред 37 държавни и правителствени ръководители, предаде Франс прес. Китайският лидер обеща да премахне субсидиите, които водят до неравностойна конкуренция. Това е ключово искане на САЩ, които обвиняват Пекин в подкрепа на държавните предприятия.\nОсвен това Си обеща да увеличи китайския внос, да не понижава курса на юана във вреда на други страни и да забрани да се изисква от чуждестранни предприятия да предават технологии на Китай.\nПроектите от инициативата "Един пояс, един път" ще получат активна финансова подкрепа чрез кредити и предоставяне на средства от целеви фондове.


Слави се съюзява с Бербатов - България Днес\nСлави се съюзява с Бербатов\nБербатов е гостувал няколко пъти в Шоуто на Слави\nИ шоуменът иска промяна във футбола\nДългия е голям фен на Митко, партията му застава зад него за нов шеф на БФС\nСлави Трифонов ще подкрепи Димитър Бербатов за нов президент на Българския футболен съюз. Редовният изборен конгрес трябва да се състои най-късно през февруари догодина. Дългия и неговата партия "Има такъв народ" категорично застават зад кандидатурата на Бербо, научи от свои сигурни източници "България Днес".\nСлави ще лобира за Бербатов както чрез своята телевизия 7/8 ТВ, така и чрез своите контакти в спортните среди. Неговата партия стана втора политическа сила със 17,6% на изминалите избори и лидерът на "Има такъв народ" ще призове симпатизантите си за пълна подкрепа към Бербо. Гласовете във футбола обаче идват от всички клубове у нас на професионално и аматьорско ниво, като там Слави трудно може да има пряко въздействие. Дори и партията му да влезе официално във властта, държавата няма право да се намесва във футбола. Въпреки че бившият премиер Бойко Борисов лично поиска оставката на Борислав Михайлов преди 2 години и отказа да работи с него.\nБоби вече я оттегли и така се задава ожесточена война за това кой да управлява футбола ни. В нея са замесени още легендарният президент на "Нефтохимик" (Бургас) Христо Порточанов, босът на "Марица" (Пловдив) Христо Христов, а мераци към поста заяви и благодетелят на "Локомотив" (Пд) Христо Крушарски.\nСлави е отявлен футболен фен и рядко пропуска мачове по телевизора, когато си е у дома. Не е тайна, че клубните му пристрастия са свързани с ЦСКА. Шоуменът е с 15 години по-голям от Митко и успя да проследи цялата му кариера още от юношеските години на таланта на стадион "Българска армия". Двамата винаги са поддържали топли отношения, а Бербатов няколко пъти е гостувал в неговото телевизионно шоу. Слави се познава дори с майката на играча - Маргарита. През 2003 година те отидоха заедно на церемония, където бяха избрани да бъдат орисници на последното бебе за старата и първото за новата година. По онова време Митко бе звезда в "Байер" (Леверкузен), затова изпрати майка си на церемонията, а самият той се включи само с видеообръщение.\nСлави Трифонов бил впечатлен от желанието и амбицията, с които Бербатов се впуснал в битката за шефския пост във футбола. Той одобрява напълно идеите, които нападателят сподели по време на кандидатурата си. Митко дори бе оприличен на шоумена, тъй като и двамата опитват да променят напълно статуквото - единият във футбола, другият в политиката. Самият Бербатов обаче не пожела да бъде асоцииран със Слави.\n"Аз съм далеч от политиката. Не искам да бъда сравняван със Слави Трифонов. Мотивацията, която имаме, е нещата да станат по-добре. Предизвикателствата са големи. Не знам защо е толкова апетитен БФС. Аз направих добра кариера в чужбина. Ние влизаме с чисти идеи", коментира Бербатов.\nОще през 2007 година футболната звезда гостува в "Шоуто на Слави", като тогава прави култов скеч с типажа Гацо Бацов, изигран от Краси Радков. Видеото предизвиква голям интерес и се гледа масово в Англия, тъй като тогава Митко рита за "Тотнъм". Приятелството между Слави и Бербо става толкова силно, че шоуменът излиза с фланелка с името на футболиста по време на музикалното си турне през 2009-а. Само година по-късно отношенията между двамата са леко разклатени, а причината е отказът на Митко от националния отбор на България. Разочарованият Слави Трифонов призовава Димитър Бербатов да се върне в отбора, като му изпраща открито писмо чрез медиите. Гологлавият водещ споделя, че на няколко пъти се опитвал да покани Бербатов като гост в шоуто си тогава, но не успял да се свърже с него. По това време българинът вече е звезда в "Манчестър Юнайтед".\n"Знаеш, че винаги съм те подкрепял и съм един от най-ревностните привърженици на таланта и труда ти. Гледал съм всички твои мачове и съм се радвал на успехите ти, които са безспорни. Тези успехи са извоювани пред всички и тях не може да ти ги отнеме и най-злонамереният критик", прави лични откровения Слави в писмото. По същото време прехвърчат първите искри и от страна на Боби Михайлов към голмайстора.\n"Бербатов не можа да помогне много на националния отбор, та дано сега помогне на футбола. Не мога да ги разбирам вече тези футболисти. Казват, че всичко по лагерите е окей, че всичко в съблекалнята е окей, а след това нещата не се получават. И започват да говорят с недомлъвки", напада го Боби след отказа на Митко от националния.\nВсе пак Слави и Бербо отново се сприятеляват. Футболистът дори връчва в студиото на Трифонов наградите "Успелите деца на България" на своята фондация през 2014 година. За последно му гостува през ноември 2018, когато представи пред Слави автобиографичната си книга "По моя начин". Тогава водещият вече кроеше политическа кариера и беше облечен с тениска "Системата ги убива". Бербатов пък още не бе решил в кое поприще да се насочи. "От много добрите футболисти рядко става добър треньор. Надявам се да не съм от тези хора, ако избера този път, но още не съм решил". Слави го изпрати с думите: "Ти направи нещо, което е феноменално във футбола. Аз съм истински горд, че те познавам. На гости ми беше един човек, който с радост наричам мой приятел".\nСъщевременно зад Бербатов, Стилиян и Мартин Петров ще застане и футболен клуб "Левски", въпреки че и тримата са бивши футболисти на големия съперник ЦСКА. За това намекна вчера собственикът на "сините" Наско Сираков.\n"Ще видим кога ще има конгрес. Кога и кой каква платформа ще изкара, но при всички положения "Левски" е за промяна и смяна на статуквото", бяха думите на легендата. Какво каза Наско за бъдещето на клуба може да прочетете на стр. 28.


Ямайка - САЩ Футболна статистика 16.11.2021\nЯмайка – САЩ Статистика 16.11.2021\nСтатистика и математическа прогноза за Ямайка срещу САЩ.\n00:00, 16 ноември 2021\n4.20 Виж Оферта 3.75 Виж Оферта 1.19 Виж Оферта\nНа 16.11.2021 Ямайка и САЩ се изправят един срещу друг в мач от Национални Квалификации Световно първенство КОНКАКАФ. Последният мач помежду им на 07.10.2021 завърши при резултат: САЩ 2 - 0 Ямайка.\nДвата отбора са играли общо 6 мача в предишните сезони от статистиката, с която разполагаме. От всички 6 предишни срещи, Ямайка печели 1 мача, САЩ печели в 5, а 0 завършват при равенство. В мачовете между Ямайка и САЩ средно са вкарани по 2.33 гола, а залог на гол-гол е печеливш в 33%.\nВ последно време, Ямайка е в отлична форма, докато САЩ е перфектен. В предишните пет мача във всички турнири, Ямайка печели средно по 1.8 точки, a САЩ печели средно по 2.2 точки.\nЯмайка – САЩ Резултати\nСтатистика между Ямайка и САЩ в предишните 6 мача помежду им.\nПоследни мачове между Ямайка – САЩ\nЯмайка – САЩ Статистика\nВкарани 1.50 / 2.33 1.75 1.25\nДопуснати 0.63 / 1.00 0.50 0.75\nВладеене % 56% / 55% 62 % 49 %\nКорнери 4.75 / 5.17 5.00 4.50\nКартони 1.13 / 1.33 1.75 0.50\nЗасади 1.29 / 1.83 1.25 1.33\nФаулове 10.71 / 15.50 10.25 11.33\nУдари 10.88 / 10.33 13.75 8.00\nТочни Удари 4.75 / 5.17 6.75 2.75\nСредни величини от мачовете на Ямайка и САЩ в Национални Квалификации Световно първенство КОНКАКАФ до момента.\n* Изчислено от мачовете на Ямайка като домакин и мачовете на САЩ като гост.\nЯмайка – САЩ Коефициенти


Когато завесата не спира на прозореца - Bindernone\nОсновен Binder Когато завесата не спира на прозореца\nКогато завесата не спира на прозореца\nС изключение на затягащата технология, всички корнизи за завеси, монтирани директно на прозореца, имат проблем, че кондензът и големите температурни колебания влияят върху закрепванията. Това често намалява срока на годност. Допълнителни влияния са силните и неравномерни сили по време на работа и теглото на плата.\nТипичните натоварвания влияят върху издръжливостта\nКогато към прозореца е прикрепен пръчка за завеса, крепежниците обикновено са залепени. Почти винаги приставката трябва да се извършва без пробиване. Тъй като рамката на прозореца е изложена на постоянни температурни промени, някои лепилни покрития и лепила не са добри, докато изобщо не. Особено трудно е да се въздържат от отопление чрез пряка слънчева светлина\nЗа да се влошат нещата, почти няма прозорец, където кондензатът не осигурява повтаряща се влага. Също така този стрес запазва много залепени тела, които не стоят. Друга причина за "запознанството" една завеса може да бъде неправилна употреба. Особено децата имат затруднения да упражняват добре дозиран и унифициран влак до завесата. Играещите домашни любимци обичат завесите като спаринг партньори, което също води до огромен стрес.\nПодготвителни мерки съгласно инструкциите на производителя\nРазбира се, има някои основни правила, които трябва да се спазват при закрепване на скобите към прозореца:\nАбсолютно обезмаслена повърхност, която не трябва да се докосва с пръсти след почистване\nЗапечатано дърво (боя, лак, глазура)\nТемпература на околната среда между 15 и 25 градуса по Целзий\nВ зависимост от вида на лепилото, работете с кратко, силно или по-дълго леко натискане\nАко закрепващите приставки или лепилните куки са залепени, съответното защитно фолио се отстранява само непосредствено преди натискане.\nДюбелите правят разликата в стената\nАко завесата не се задържа на стената над прозореца, трябва да се извърши проучване на причината по отношение на нейното състояние и материал. Следните типични проблемни стени съществуват с правилните дюбели:\nСтари стени на сградата\nПреграда (често стоманобетон или стоманобетон)\nГипсови стени или измазани зидарски ремонти\nСтени от хартиен маше\nКапак на затвора\nМатериални панели на дървени конструкции на стойки с кухина\nСъвети и трикове Супер лепилото или цианоакрилатът са много подходящи като лепило за вашата завеса. Когато се използва правилно, той лесно задържа тежестта на завесата и силите на опън, действащи върху нея. Важно е да изчакате, докато изсъхне напълно, което е средно 48 часа.\nПредишна СтатияКои предимства и недостатъци предлагат бюрото в сглобяемата къща?\nСледваща Статия Вие се връщате! Защо всички искат тези обеци,


Купи Алтия & Оливър (2015)\nАлтия & Оливър (2015)\nКачествените оферти за Алтия & Оливър (2015) Как са подбрани?\nОще оферти за Алтия & Оливър (2015)\nАлтиа и Оливър (BKBKR000315)\nОписание, детайли - Алтия & Оливър (2015)\nwww. cristinamoracho. com\nАЛТИЯ ПОСТОЯННО СЕ ВЛЮБВА.\nОЛИВЪР ПОСТОЯННО ЗАСПИВА.\nАлтия Картър и Оливър МакКинли са приятели от шестгодишна възраст; тя е...\nАлтия & Оливър (2015) пълно описание »\nАлтия Картър и Оливър МакКинли са приятели от шестгодишна възраст; тя е склонна да налита на бой, а той– да въдворява мир; тя е художникът, а той се увлича от наука.\nПоследната им година в гимназията отива към края си и Алтия започва да иска нещо повече от приятелство. От своя страна, Оливър иска единствено животът му пак да бъде нормален, но когато заспива в клас и се събужда след три седмици в леглото си без никакъв спомен за изминалото време, той разбира, че му се случва нещо много сериозно.\nПосле Алтия взема едно лошо решение и отношенията й с Оливър са разклатени. Той заминава за Ню Йорк, за да участва в клинично изследване на причините за съня с твърдото намерение да поправи онова, което не е в ред с главата му, а тя се качва в старата си кола и тръгва след него.\nРоман за пънк рок, лоши решения, влюбване и обърканата красота на израстването, „Алтия и Оливър е безпогрешно насочен изстрел право в сърцето.


Минимални са шансовете да има оцелели под руините на хотела\nИзточник: Varna24.bg 08:54 / 09.04.2015 Отпечатай Изпрати\n"Шансовете да има оцелели под руините на хотела е минимален", това заяви шефът на БЧК-Варна Илия Раев. На мястото на инцидента са областния управител на Варна, кметът на града и началникът на Пожарната Тихомир Тотев.\nРано сутринта в разораването на камарите строителни материали се включи и втори багер, а полицаи поканиха близки на затрупаните работници да се включат в разчистването на арматурата. Цяла нощ хората прекараха в колите си пред портала на "Слънчев ден" с надеждата, че по някакво чудо близките им може да са оцелели. Според областния управител обаче това е малко вероятно, защото тежката верижна техника е стъпкала камарите.\nДокато багерите отъпкваха купчините строителни материали, полицаи от Пето РПУ се опитваха да изгонят представителите на медиите, които снимаха операцията от ската над алеята, който е извън загражденията. Те заслепяваха с прожектори журналистите и им се присмиваха ехидно, когато присвиваха очи.\nРоднините на изчезналите работници не скриха негодуванието си от неведението, в което ги държат институциите.\nТримата работници, за които се оказа, че са били без трудов договор с подизпълнителя "Бултранс груп", са роми от квартал Аспарухово, от Максуда и Девня.\nИ деветимата работници не са имали трудови договори с който и да е от юридическите субексти в тази строителна история. Това твърди пред Нова телевизия шефът на Инспекция по труда във Варна Иван Иванов.\n"В момента нито един от работещите не може да потвърди кой го е наел. Информацията от тях е за физическо лице с едно име и в днешния ден това ще изясняваме дали има юридическо лице, което да носи отговорността. Двама от изчезналите не са имали инструктаж. В 16 часа длъжностното лице на "Планекс" е издал разпореждане да не се влиза в сградата, защо това е нарушено и се е допуснало влизане, не се знае. Събираме сведение, имаме информация кой е разпоредил, това е едно от физическите лица, той е разпоредил да се кърти и да се реже с резачи", разкрива още шефът на Инспекцията по труда.\nВарненският съд произнесе само една ефективна присъда по делото за срутването на хотел "Вероника"\nДнес определят присъдата по делото за срутването на хотел "Вероника"\nОбщо 12 адвокати участват в делото "Вероника"! Насрочиха нови дати\nЩе има ли присъди за виновниците за трагедията в "Слънчев ден" край Варна?\nПродължава делото за срутения хотел "Вероника"


Севиля - Валядолид: Прогноза за мача 25.11.2018\nСевиля няма да има лесен мач срещу Валядолид\nСевиля - Реал Валядолид 25.11.2018 17:15\nПрогноза: 1 или под 2.5 гола\nПрогноза за Севиля - Реал Валядолид - 25.11.2018 17:15\nИнтересен мач може да се получи между Севиля и Валядолид тази неделя от 17:15ч.\nСевиля е на второто място преди кръга и само на точка от върха. Така евентуална победа има вероятност да изкачи севилци дори на първото място. Те нямат загуба в последните си шест мача във всички турнири, а за последно загубиха с 2:4 като гост от Барселона. В началото на сезона допуснаха единствената си домакинска загуба от Хетафе, но сега се намират в по-добра форма от тогава. И трите си последни домакинства в първенството ги спечелиха с резултат 2:1. Хесус Навас е аут до другия месец, но Симон Кяер е вече напълно възстановен. Бен Йедер и Андре Силва се очаква отново да водят атаката на домакините.\nВалядолид се представя прилично до момента и заема седмото място преди старта на кръга. Отборът допусна само една загуба за последните осем кръга, която бе с 0:2 като гост от Реал Мадрид при последната си визита. В последното си домакинство не успя да спечели, а то завърши 0:0 с Ейбар. Така в два поредни кръга тимът не може да вкара гол и именно слабата резултатност в предни позиции е проблем за отбора. Валядолид е вкарал едва девет гола дотук и само Валенсия има по-малко отбелязани попадения в първенството. От положителна гледна точка може да отбележим, че има и само девет допуснати гола, като само Атлетико Мадрид е инкасирал по-малко. Загубата от Реал бе единствената като гост досега за Валядолид.\nСевиля е фаворит в този мач, но може да срещне затруднения със стабилния отбор на Валядолид. Гостите допускат малко попадения, но от друга страна не вкарват много. Севиля пък е вторият най-резултатен отбор в първенството, така че може и да успее да пробие отбраната на гостите. Очакваме минимален домакински успех тук, който нищо чудно да е с резултат 1:0.\nКоефициент: 1.36 Коефициент: 1.40 Коефициент: 1.36


“Безопасни” продукти, които може да навредят на лицето | Всичко за жената\nГрижа за кожата и лицето 29.11 17:00 21148 1\nМного жени харесват домашни маски за лице и тяло и ексфолианти. В интернет има милиони рецепти, но трябва да знаете кои продукти са безопасни и кои съставки са наистина опасни и може да доведат до възпаление и други неприятни симптоми.\nКои подръчни средства по-скоро вредят, отколкото помагат?\nКремът за ръце изсушава кожата и причинява алергии\nКожата на ръцете не е толкова чувствителна като тази на лицето. Ръцете усещат негативното въздействие на перилните препарати и почистващите препарати почти всеки ден. Кожа на лицето е по-чувствителна и много фактори на околната среда може да й повлияят. Ако нанесете крем за ръце върху лицето, това може да запуши порите и да причини възпаление. Нещо повече, тези козметични продукти може да причинят тежки алергични реакции.\nПастата за зъби изгаря кожата\nНе прилагайте паста за зъби върху пъпки и червени петна. Първо, вероятно няма да помогне. Второ, тя съдържа съставки като мента, пероксид, изкуствени аромати и алкохол, които причиняват изгаряния на кожата. По-добре е да се използва бензоил пероксид.\nСпиртът прави кожата по-мазна\nМного хора, които страдат от пъпки, смятат, че спиртът може да им помогне да се отърват от проблема си. Но когато кожата загуби защитния си слой, който течността сваля, тя започва да произвежда повече себум, за да се защити. Освен това спиртът унищожава слоя, който предпазва кожата от бактерии, мръсотия и други фактори.\nТопла вода разпространява акнето\nГорещата вода изсушава кожата и уврежда естествената защитна бариера (вероятно сте забелязали червени петна по кожата си след гореща вана или душ). Топлата вода също е много вредна за хора, които страдат от екзема, псориазис или кератоза. Нещо повече, това води до разпространението на акне при хора с проблемна кожа.\nЗахарта и солта дразнят и увреждат кожата\nКогато става дума за тялото (не за лицето), солените и захарните ексфолианти са чудесни приятели на кожата. Смесете малко кокосово масло с кафява захар и ще получите перфектния скраб за тялото. Но имайте предвид, че е твърде груб за лицето. Кристалите на захарта и солта може да увредят гладкостта на кожата.\nЛимонът причинява изгаряния\nОбикновено се препоръчва да се използват лимони, за да се отървете от тъмните петна, пигментацията, луничките и акнето. Когато нанесете лимонов сок върху лицето си, той дразни кожата на клетъчното ниво. Маслата, съдържащи се в цитрусовите плодове, също са фототоксични - може да причинят изгаряния, ако прекарате известно време на слънце веднага след като сте използвали лимон.\nКанелата причинява обриви\nМного блогъри твърдят, че канелата е чудесен продукт за употреба срещу пъпки, тъмни петна и пигментация. Но това не е вярно. Тази подправка причинява изгаряне, обрив и изсушава кожата. Дерматолозите предупреждават, че прекомерните количества канела може да причинят непоправима вреда върху кожата на лицето.\n"Захарното лице" - как ни състарява?\nNovember 30, 2021 в 06:53\nГрижа за кожата и лицето 18.01 17:00 10904 0\nГрижа за кожата и лицето 15.01 17:00 69348 0


Янукович: Отделянето на Крим е трагедия, аз нямаше да го позволя | Свят | Новини от България и Света | OFFNews.bg\nЯнукович: Отделянето на Крим е трагедия, аз нямаше да го позволя\nOFFNews Последна промяна на 02 април 2014 в 17:26 4828 3\nОтделянето на Крим от Украйна е трагедия. Аз бих направил всичко възможно, за да не го позволя. Това заяви бившият украински президент Виктор Янукович в първото си интервю, след като напусна Украйна.\nЗаписи показаха как Янукович изнася ценности от резиденцията си (видео)\nОтделянето на Крим от Украйна няма нищо общо с мен и няма нищо общо с Русия, подчерта той.\nМного е показателно, когато населението на такъв голям регион решава да се отдели от Украйна, посочи Янукович, като повтори, че е поискал от президента Владимир Путин да влезе с руската армия в Украйна, за да защити така гражданите.\nВ същото време Янукович подчерта, че никоя власт не трябва да пролива кръв.\n„Ръката ми не се е вдигала, за да взема решителни действия по отношение на протестиращите на Майдана. Това противоречи на моите принципи – никоя власт не струва колкото една капка пролята кръв“, посочи той.\nНикога не съм давал заповед да се стреля на Майдана. И доколкото ми е известно никога не се е давало оръжие на онези спецчасти, които участваха в защитата на държавните учреждения. Те изпълняваха това, което е записано в закона, категоричен е Янукович.\nРадикалистите не изпълниха споразумението, постигнато на 21 февруари, и започнаха да стрелят по протестиращите от сгради, намиращи се под контрола на опозицията. Това се случи, когато спецслужбите получиха заповед да се изтеглят от Майдана, допълни Виктор Янукович.\nПо повод предстоящите предсрочни избори за президент на Украйна Янукович каза, че това е път към по-нататъшната дестабилизация на ситуацията в страната, а каквато и да е дестабилизация при тези условия може да доведе до разделение в обществото и дори до разделение на самата държава.\nТрябва да се погледне при какви условия сегашните управляващи дойдоха на власт. Тук няма нищо законно. Затова легитимността на предстоящите избори остава под въпрос. Мисля, че това няма да бъде в полза на държавата, в полза на хората и в полза на партньорите на Украйна както на Запад, така и на Изток, коментира Янукович.\nЯнукович Крим Янукович Украйна Крим интервю Янукович\n04.04 2014 в 16:43\nДо 01-Niko: няма какво да се "готви" България, тук е ЕС и НАТО и руските смръдливи партенки не вървят.......!\n03.04 2014 в 16:26\nti poswoli towa koeto netrjabwase da poswoljawas mileiki samo sa twoja gas,mnenieto tie islisno wece\n02.04 2014 в 17:48\nАбсолютно прав е другаря Янукович! Нямаше да има никакво отделяне или разделяне. Цялата Украйна ще се присъедини към Русия и готово! Да се готви България!


Петър Мутафчиев: Превозвачите от Източна Европа трябва да бъдат единни срещу новите правила на ЕС - Transportal.BG\nПетър Мутафчиев: Превозвачите от Източна Европа трябва да бъдат единни срещу новите правила на ЕС\nИзтласкването на превозвачите от Източна Европа, които се явяват сериозна конкуренция на колегите си от Западна Европа бе определено като основна цел на пакета „Макрон“ за транспортния бранш от Петър Мутафчиев, бивш министър на транспорта, който беше гост в предаването Бизнес старт днес с водещ Живка Попатанасова. Той припомни още, че това бе и едно от предизборните обещания на френския президент, което се изпълнява в момента.\nКато напълно обясним Мутафчиев определи факта, че големите държави се опитват да окажат натиск на малките. Той изрази силни съмнения за възможността на държави като България да уеднаквят условията си за превозвачите с тези на големите страни в Европа.\nДруг факт, който бившият министър отбеляза, е че самата Западна Европа не разполага с достатъчно добри условия, за да може да удовлетвори нуждите на превозвачите, ако пакетът „Макрон“ влезе в сила.\nЗападна Европа няма изградена такава инфраструктура, където да има мотели по магистралите, да може камионът да спре, да е охраняем паркингът и в един уютен хотел или мотел шофьорът да може да изпълни това задължение, което ЕС го кара.\nКато неефективни Мутафчиев определи действията на премиера Борисов.\nНе виждам тактиката на разговори посреднощ с Меркел и Макрон като печелившата. Дори Макрон да направи отстъпки, те ще са толкова малки, че няма да удовлетворят българския интерес.\nСпоред него, ако пакетът се приеме, това ще доведе до изтичане на работна ръка от България, както и до големи щети за транспортните фирми. Като решение той посочи единните действия на по-малките страни, търсенето на партньори и оказването на натиск срещу приемането на пакета. От съществена необходимост при измяна на законите за транспортния бизнес е удовлетворяването на европейските държави без промените да водят до загуби за бизнеса. За тази цел Мутафчиев смята, че е необходимо започването на нови преговори.\nЗа да бъде отхвърлено предложението на Макрон и да започнат нови преговори, са необходими 14 държави. Като страни, с които страната ни има взаимен интерес, Мутафчиев определи Полша, Чехия, Словакия, Словения, Румъния и др.


Увод в редактирането - публичен документ\nИзготвил: Проверил: ...................\nРедактирането е дейност, при която се регистрират и отстраняват всички стилистични несъвършенства в текста. Под стилистични несъвършенства разбираме отклоненията от нормите в българския език. Важно е да се уточни, че нормите в езика могат да бъдат нарушавани по два начина - съзнателно (умишлено; в художествената литература и в публицистиката с цел постигане на експресивен ефект) или неволно поради непознаване на нормите, поради ниска обща култура и по обективни затруднения.\nТук ще посоча само малка част от възможните нарушения и отклонения от нормите в българския език, причините за тяхната поява и начините за редактирането им.\n"Монументът на Вапцаров се завърна на мястото си"\n(в-к "Дума", 08 Май 2014, Четвъртък, брой: 102 http://www.duma.bg/node/77054 )\nПри този пример грешката може би е породена от свръхстарателност на автора, за да привлече вниманието на читателите. Този тип грешка се нарича категориална и е вид алогизъм. Няма как сам самият момумент на Вапцаров да се завърне на мястото си.\nНеобходимата редакция на посочения пример е плеонастична - допълване на изречението с дума или словосъчетание, което би отстранило грешката, например : "Монументът на Вапцаров бе завърнат на мястото си". Друг вариант е изцяло да се промени заглавието : "Паметникът на Вапцаров бе върнат в центъра на София"\n"Славия потъна в Черно море"\n( сряда, 4 май 2011, http://slavia.cup.bg/n43-19418-%D0%A1%D0%BB%D0%B0%D0%B2%D0%B8%D1%8F_%D0%BF%D0%BE%D1%82%D1%8A%D0%BD%D0%B0_%D0%B2_%D0%A7%D0%B5%D1%80%D0%BD%D0%BE_%D0%BC%D0%BE%D1%80%D0%B5 )\nНа пръв поглед се разбира, че отборът буквално е потънал в морето. Логично е авторът да е имал предвид, че отборът на Славия е паднал от отбора Черно море. Допуснал е грешка като от пример 1 - категориална грешка от вида алогизми.\nНеобходимата редакция на посочения пример е тропова - заместване на дума или словосъчетание, което би отстранило грешката. В този случай може да се замени думата "потъна". Така в правилния вариант изречението би изглеждало така: "Славия падна от Черно море"\n"Димков вдига жена с парализа и тя ражда на 45"\n(08.05.2014 14:33; 24 часа онлайн; http://www.24chasa.bg/Article.asp?ArticleId=4071050 )\nТук се открива нередност и нелогичност. Допусната е грешка от типа амфиболия ( от гр. - двусмислица). Грешката е породена от неумесната употреба на многозначната дума - "вдига".\nМоже да се премахне двусмислицата с тропова редакция - чрез заместване на дума. В случая заглавието би изглеждало разбрано така : "Димков възстановява жена с парализа и тя ражда на 45"\n"Пишещата машина получава подарък от благодарно семейство още през 1937 г. лечителят Петър Димков."\n(08.05.2014 14:33; 24часа онлайн; http://www.24chasa.bg/Article.asp?ArticleId=4071050 )\nГрешката допусната в този пример е от типа амфиболия ( от гр. - двусмислица). Двусмислицата е породена от неправилен словоред. От информацията, която ни дава автора се разбира, че пишещата машина получава подарък, което е невъзможно.\nРедакцията необходима в този случай е еналогична - чрез разместване на частите на изречението. Възможен правилен вариант на дадения пример е: " Още през 1937 г. лечителят Петър Димков получава подарък от благодарно семейство - пишеща машина."\n"Вирус убиец на прага на България... Може да дойде с туристите по празниците"\n(в-к "Телеграф", сряда 23 април 2014, 1-ва страница)\nУвод в редактирането 9 out of 10 based on 2 ratings. 2 user reviews.


хипертония при деца – Високо кръвно налягане – Azneiskam.com\nВисокото кръвно налягане е важен рисков фактор не само за инфаркти, инсулти и увреждане на органи – през последната година е установено, че хората с хипертония са изложени на по-висок риск от смъртност след прекаран Covid-19. Повишаването на кръвното налягане може да е следствие от друго заболяване и тогава то ще бъде наречено симптоматична артериална хипертония. Използва се при всяка форма на заболяване. Здравият човек трябва да пие поне 2-2,5 литра течност на ден, включително течност от първите курсове. За да намерите границата между нормата и патологията (чревна атония), трябва да знаете, че при възрастен здрав човек честотата на изпражненията варира от 2-3 пъти на ден до три пъти седмично.\nЛечението на хемороиди трябва да бъде цялостно, като всеки терапевтичен режим включва супозитории. За лечение се използват различни методи – компреси, вани, микроклизми, мехлеми, супозитории при хемороиди. Ние от ГЕРБ искаме да възстановим нормалния политически диалог, да имаме парламент, в който повече работим конкретно за решаване на проблемите на хората и по-малко се занимаваме с излишни скандали и евтин политически пиар. Съмнявам се в ефикасността им, но възхвалата на подвизите на другаря Ким определено ме забавлява. След дефекация се усеща непълно изпразване на дебелото черво.\nЛекарствената форма на супозитории е много популярна. За всички супозитории противопоказание е наличието на язви или ерозии върху чревната лигавица. ● Колкото и да е странно, горните причини заедно се превръщат в „нормален“ начин на живот за хората. По тази или по други причини, като че ли в момента тази инерция срещу гражданския сектор е позагубена, но никога не се знае в една предизборна обстановка кой може да използва този коз, за да се хареса в очите на избирателя. За жени в позиция много лекарства за хемороиди и кървене не трябва да се приемат поради противопоказания и странични ефекти. Sencor апарат за кръвно налягане . 3. Хемостатичните супозитории са показани за почти всички пациенти, различават се в малък брой странични ефекти. Но понякога са възможни странични ефекти. Но е невъзможно да се справите с хипертонията само с помощта на медикаментозна терапия, необходимо е да се избягва стресът, да се води активен и здравословен начин на живот и да се пие достатъчно вода.\nАдекватната консумация на вода повишава нивата на кислород в кръвта, което води до по-добро кръвообращение и подобряване на цялостното здраве. Въпреки напредването на медицината, все още не е открито целенасочено лечение на шизофренията. За съжаление много пациенти, страдащи от атония на червата, не търсят лекарска помощ дълго време, а само се доверяват на приемането на лаксативи. Ултразвуковите и минимално инвазивните хирургични технологии изиграха водеща роля в развитието на флебологията. Това състояние често действа като вторичен признак при развитието на някои заболявания на сърдечно-съдовата система. Навални ни отговори, че във въпросния ден на жена му ѝ прилошало много силно.\nПациентите с коагулопатии се инжектират интравенозно преди екстракция на зъба в доза 10 mg / kg телесно тегло, след екстракция на зъби, те се прилагат перорално в доза от 25 mg / kg 3-4 пъти / ден в продължение на 6-8 дни. Приемах таблетките около 3 месеца, всеки ден. Всичко е просто: поставете кубчета лед в малка торбичка и я поставяйте върху възпаленото място за 10 минути на всеки час, докато симптомите облекчат. Трябва да се прилага два пъти дневно, докато симптомите изчезнат. По команда “един” – тялото на тялото напред, докато докосвам ръцете си с чело; команда “две” – тялото на тялото се връща. Презираме соса холандез, домашните пържени картофи, жалките плодови гарнитури и всички останали клишета, измислени за да накарат доверчивата клиентела да плати $12,95 за две яйца.\n● Залейте с чаша вряща вода две чаени лъжички трици, оставете ги да набъбнат добре и след това яжте час преди закуска. Приемайте сутрин на гладно и вечер преди лягане, половин час преди хранене, чаша студена негазирана “минерална вода”, която помага за намаляване на спазмите, образуването на газове и отслабването на червата. Впоследствие върху тях се появяват зони на хиперпигментация и се развива малка язва, която се увеличава по размер и причинява болезнени усещания. Престоят на пациента в реанимация е кратък, той се възстановява бързо и 5 дни след операцията е изписан, информират още от лечебното заведение. измерване на кръвно налягане с пръстен . При повтарящи се кръвоизливи от носа лекарството се предписва перорално в доза от 1 g 3 пъти дневно в продължение на 7 дни.


Предварително сравнение между Samsung Galaxy S5 и новия HTC One\nВече видяхме Samsung Galaxy S5, който се оказа малко разочароващ, по-отношение на WOW ефекта (може би имахме много големи очаквания), но той в никакъв случай не е лош телефон. Съпоставяйки го с топ моделите на конкуренцията, S5 определено има с какво да се похвали. Но идният вторник предстои да видим официалния анонс и на друг топ модел, HTC One 2/M8/All New One. Това ще бъде един много важен ден, защото с представянето на новия си флагман HTC ще се изправи в пряка конкуренция със Samsung и техния S5, в борба за любовта на потребителите.\nИ двете компании не избягаха от утвърдените си дизайн линии от 2013, но HTC изглежда, че ще покаже нещо, което не сме виждали досега в смартфон, а именно двойната камера. Също така предимство за HTC ще бъде и факта, че модела ще бъде наличен за продажба веднага след официалното представяне в Лондон и Ню Йорк. С тази стъпка HTC ще изпревари Samsung, които представиха S5 миналия месец на MWC 2014 и обещаха, че той ще бъде в продажба в началото на април.\nНе е много точно да сравняваме спецификациите на двата смартфона, тъй като този на HTC не е официално обявен, но базирайки се на изтичанията, за които сме писали многократно можем да се опитаме да обрисуваме една обща картина:\nSamsung Galaxy S5 и новия HTC One ще разполагат със Snapdragon 801 процесори, работещи, съответно на 2.5GHz (Galaxy S5) и 2.3GHz (HTC).\nИ двата ще се възползват от графичен чип Adreno 330.\nGalaxy S5 има 2GB оперативна памет и се предлага с 16 или 32GB вградена + възможност за разширяване с microSD. HTC One 2 има същите характеристики т.е. тук са абсолютно наравно.\nЕкрана на S5 е 5.1-инчов Super AMOLED с разделителна способност от 1080 х 1920 пиксела и 432ppi (пикселна гъстота). HTC One 2 ще е с 5-инчов Super LCD3 екран, същата Full HD резолюция и 441ppi.\nЗащитното стъкло на Galaxy S5 е Corning Gorilla Glass 3, а слухове твърдят, че One 2 ще е екипиран с екран от сапфирен кристал.\nGalaxy S5 идва отново с капацитивни бутони, докато при HTC One 2 те със сигурност ще са екранни.\nЯсно е, че и двата телефона са много близки, но ще трябва да изчакаме до вторник, за да видим окончателно кой има лек превес.\nВижте как работи Sense 6.0. Какво не знаем за новия HTC One?\nМоже би последни щрихи преди новия HTC One да види бял свят\nSamsung стартира предварителни поръчки на Galaxy S5 и Gear. Скоро и демонстрации


Без кръв ≫ описание и цена ≫ Книги | Booktrading.bg\n3.52 (24 ratings by Goodreads)\nНoвият бeзспopeн литepатуpeн шeдьoвъp на свeтoвнoизвeстния италиански писатeл всe пак нe минава бeз кpъв. Запoчва с истинска къpвава вeндeта. Отмъщeниeтo слeд гoдини e най-нeвepoятнoтo бeзкpъвнo възмeздиe.\n"Бeз кpъв" e завладяващ дo пoслeдната стpаница. Бpилянтнo пpoизвeдeниe - нoвo дoказатeлствo за нeoбикнoвeния талант на гoлям писатeл.\nКopиepe дeла сepа\nС "Бeз кpъв" Aлeсандpo Баpикo ни oмагьoсва. За сeтeн път. Пo нoв начин. Книгитe му са буpни катo мopeтo.\nРазмери 0.187kg (20cm x 13cm)


Радостни прегръдки във Фатово - Смолян днес!\nРадостни прегръдки във Фатово\nСряда, 25 Декември 2019 17:10\nСнимки: Росица Примовска||||||| |||||||\nПоредно посещение в Дома за стари хора с отделение за лежащо болни в село Фатово. Поредно преживяване като със свои баби и дядовци имаха деца от Неделното училище към храм „Св. Николай Чудотворец“ в Смолян. Този път беше по-различно… Близо три часа белязаха тази вълнуваща среща - с радостни прегръдки, със затъжени реплики, с мили пожелания, с мъдри съвети за живота и младостта. Как искат старите хора да бъдат чути! За да не се повтарят грешки, всеки да има правилен живот, да се радва на добри взаимоотношения.\nВсяка среща със старите хора е възпитателна за децата. Виждат искрената радост в очите им, трогват се от прегръдките им, мъчат се да запомнят съветите им: „Най-важно е човек да обича близките си и да прощава.“, „Да сте благодарни на живота, независимо какъв е, щом сте живи.“, „Годините не се повтарят, учете се много, за да имате добър живот.“, „Бъдете послушни, който чува съвети, няма да се провали.“, „Благодарността отваря много врати.“\nТова посещение бе възпитателно и по друга причина – готовността на хората да даряват. За да осъществят поредното си радостно дело в Дома, децата бяха подпомогнати както от храм “Св. Николай Чудотворец“, така също и от храм „Св. Висарион Смоленски“, където бе поставена Коледна касичка за старите хора във Фатово и за децата с увреждания в Смолян. Безкрайна благодарност, мили дарители! И двата празника се осъществиха.\nКато добър завършек на деня децата получиха обобщена благодарност и съвет от настанената тук Мария Купенска, известна като майсторка на гоблените. Тя се включи заедно с децата и в украсяването на елхата. Посрещна ги усмихната в стаята си, подредена с вкус, показа им кръст на стената, подарен от нейна приятелка преди 23 години, когато е посетила Йерусалим.\nТой неотлъчно е с мен, най-скъпото ми притежание, каза им тя, не се разделям, защото вярата е най-голямата сила. Когато човек е на предела на възможностите си, разбира, че Някой му помага и той се изправя и продължава напред. Подари на децата своя снимка с надпис: „Щастливи правете хората около себе си. Бъдете винаги добри. Бог да ви пази и закриля! С много обич: Мария“


Елза Парини | 07 юни, 12:44 | прочетена: 10128\nМоделът ще рекламира новата кампания на модния бранд\nАмериканецът Джеръми Мийкс, който бе наречен най-красивият престъпник, стана лице на новата рекламна кампания на модната марка Philipp Plein. Синеокият красавец беше част от шоуто на дизайнера по време на фестивала в Кан и се забавлява в компанията на звезди като Ники Минаж и Алек Монополи\nИзточници на вдъхновение за дизайнерът са атмосферата на Ню Йорк и кварталите на града. Дрехите са украсени с щампи на Neighborhood Kings.\nPhilipp Plein е марка на немския дизайнер Philipp Plein създадена през 2008 година. Брандът произвежда дамски, мъжки и детски колекции облекла и аксесоари. Флагманските му бутици са разположени на най-скъпите улици в Милано, Париж, Ню Йорк, Лос Анджелис, Хонконг и Москва.\nМийкс стана извесен през 2014 г., когато в мрежата се появи негова снимка след като бе задържан за незаконно притежание на оръжие. Фотото натрупа 100 хиляди харесвания за нула време. Потребителите на социалните мрежи нарекоха мъжа неустоим. След излизането си от затвора Мийкс обяви, че иска да започне кариера на модел.\nЕтикети Джеръми Мийкс, Филип Плейн, мода, стил, модел, кампания


Настолни умни градинки | Настолни автономни градинки\nНастолна домашна градинка Eylo BOTANEO Garden - цвят бял\nГрадината има светлинен спектър, подходящ за ядливи растения, който ускорява растежа и развива ароматите им. ...\nНастолна домашна градинка Exky® CLASSIC Garden - цвят бял\nCLASSIC Exky® е най-малката и най-ефективна интелигентна закрита градина за отглеждане на билки, подправки и ...\nПодаръчен сет VERITABLE HERBES DE PROVENCE с 4 бр. пълнители и мелничка\nКомплектът HERBES DE PROVENCE е чудесен подарък за кулинарите и ценителите на свежите подправки. Той съдържа четири ...\nПодаръчен сет VERITABLE STRAWBERRIES с 4 бр. пълнители и четчица за опрашване\nОткрийте Strawberry Box - Lingots® и четка за опрашване. Сладостта и деликатесът са в основата на тази кутия с ...\nПодаръчен сет VERITABLE BARBECUE с 4 бр. пълнители и ножичка за подправки\nОткрийте Lingots & Accessories - Barbecue Box - уникална селекция от Lingots®, специално посветена на ...\nПодаръчен сет VERITABLE DISCOVERY с 4 бр. пълнители и мини ножичка\nПрестижна селекция от най-вкусните, най-цветни и ароматни растения в цялата гама! Събудете сетивата си и ...\nПълнител (лингот) Begonia за настолна градина Véritable® - ядлива бегония\nVéritable® Lingots® са комбинация от технологии за лесно и ефективно използване. Пълнителите ...\nПълнител (лингот) Multi colored Pansy за настолна градина Véritable® - многоцветна теменужка\nПълнител (лингот) Black Pansy за настолна градина Véritable® - черна теменужка\nПълнител (лингот) Maroccan Mint за настолна градина Véritable® - мароканска мента\nПълнител (лингот) Golden Frill Mustard Organic за настолна градина Véritable® - златна къдрава горчица\nПълнител (лингот) Dwarf Basil Organic за настолна градина Véritable® - босилек джудже\nПълнител (лингот) Purple Basil Organic за настолна градина Véritable® - лилав босилек\nПълнител (лингот) Cinnamon Basil Organic за настолна градина Véritable® - канелен босилек\nПълнител (лингот) Thai Basil Organic за настолна градина Véritable® - тайландски босилек\nПълнител (лингот) Pennyroyal Mint за настолна градина Véritable® - кралска мента\nПълнител (лингот) Icy Mint Organic за настолна градина Véritable® - ледена мента\nСмарт градинки за вашата стилна и функционална кухня. Изберете интелигентни самоподдръжащи се саксии, чрез които да отглеждате собствени подправки >>